**ΣΤΑΤΙΣΤΙΚΗ**

**ΑΝΑΛΥΣΗ**

**ΓΝΩΣΤΟΠΟΙΗΘΕΝΤΩΝ ΕΡΓΑΤΙΚΩΝ**

**ΑΤΥΧΗΜΑΤΩΝ**

**2022**





**Έκδοση**

**ΔΕΚΕΜΒΡΙΟΣ 2023**

**ΑΝΑΛΥΣΗ ΣΤΑΤΙΣΤΙΚΩΝ ΣΤΟΙΧΕΙΩΝ**

**ΓΝΩΣΤΟΠΟΙΗΘΕΝΤΩΝ ΕΡΓΑΤΙΚΩΝ ΑΤΥΧΗΜΑΤΩΝ**

**ΠΟΥ ΣΥΝΕΒΗΚΑΝ ΣΕ ΕΡΓΟΔΟΤΟΥΜΕΝΑ ΠΡΟΣΩΠΑ**

**ΚΑΤΑ ΤΗ ΔΙΑΡΚΕΙΑ ΤΗΣ ΕΡΓΑΣΙΑΣ**

**ΕΤΟΣ 2022**

**1. ΕΙΣΑΓΩΓΗ**

Η παρούσα Έκθεση αφορά στην **ανάλυση των στατιστικών στοιχείων των ατυχημάτων** που συνέβησαν σε **εργοδοτούμενα πρόσωπα, κατά τη διάρκεια της εργασίας** τους και γνωστοποιήθηκαν στο Τμήμα Επιθεώρησης Εργασίας (ΤΕΕ) κατά το έτος 2022.

Διευκρινίζεται ότι με βάση τη σχετική νομοθεσία που ρυθμίζει τη γνωστοποίηση των εργατικών ατυχημάτων, ο εργοδότης είναι υποχρεωμένος να γνωστοποιεί όλα τα εργατικά ατυχήματα που συνέβησαν στους εργοδοτούμενους του και προκάλεσαν την απουσία τους από την εργασία για περισσότερες από 3 ημερολογιακές ημέρες (εξαιρουμένης της ημέρας του ατυχήματος).

Είναι σημαντικό να αναφερθεί ότι το έτος 2022 ήταν η πρώτη χρονιά επιστροφής στην κανονικότητα μετά την περίοδο 2020 - 2021, οπότε και σημειώθηκαν αρκετές ανατροπές στην αγορά εργασίας λόγω της πανδημίας του κορωνοϊού που είχε ως αποτέλεσμα την αναστολή για μικρό ή μεγάλο χρονικό διάστημα της λειτουργίας αρκετών επιχειρήσεων / οργανισμών του τριτογενούς τομέα (Υπηρεσίες). Για τον λόγο αυτό η οποιαδήποτε σύγκριση των αποτελεσμάτων του έτους αναφοράς με τα προηγούμενα έτη και τα σχετικά συμπεράσματα καταγράφονται με σχετική επιφύλαξη.

Η ανάλυση των στατιστικών στοιχείων αφορά τις πιο κάτω μεταβλητές:

|  |  |
| --- | --- |
|  | ΑΡΜΟΔΙΟ ΕΠΑΡΧΙΑΚΟ ΓΡΑΦΕΙΟ |
|  | ΠΡΩΤΗ ΠΛΗΡΟΦΟΡΗΣΗ ΓΙΑ ΤΟ ΑΤΥΧΗΜΑ |
|  | ΜΕΓΕΘΟΣ ΥΠΟΣΤΑΤΙΚΟΥ |
|  | ΟΙΚΟΝΟΜΙΚΗ ΔΡΑΣΤΗΡΙΟΤΗΤΑ (Κωδικοποίηση EUROSTAT NACE 2) - ΑΡΙΘΜΟΣ ΑΤΥΧΗΜΑΤΩΝ |
|  | ΟΙΚΟΝΟΜΙΚΗ ΔΡΑΣΤΗΡΙΟΤΗΤΑ (Κωδικοποίηση EUROSTAT NACE 2) - ΔΕΙΚΤΗΣ ΑΤΥΧΗΜΑΤΩΝ |
|  | ΦΥΛΟ ΠΑΘΟΝΤΑ |
| 7A. | ΗΛΙΚΙΑ ΠΑΘΟΝΤΑ (ΑΡΙΘΜΟΣ ΑΥΧΗΜΑΤΩΝ) |
| 7Β | ΗΛΙΚΙΑ ΠΑΘΟΝΤΑ (ΔΕΙΚΤΗΣ ΑΤΥΧΗΜΑΤΩΝ) |
| 8. | ΕΠΑΓΓΕΛΜΑ ΠΑΘΟΝΤΑ |
| 9. | ΥΠΗΚΟΟΤΗΤΑ ΠΑΘΟΝΤΑ |
| 10. | ΩΡΑ ΑΤΥΧΗΜΑΤΟΣ |
| 11. | ΗΜΕΡΑ ΑΤΥΧΗΜΑΤΟΣ |
| 12. | ΜΗΝΑΣ ΑΤΥΧΗΜΑΤΟΣ |
| 13. | ΚΑΘΕΣΤΩΣ ΑΠΑΣΧΟΛΗΣΗΣ ΠΑΘΟΝΤΑ |
| 14. | ΕΡΓΑΣΙΑΚΟ ΠΕΡΙΒΑΛΛΟΝ (ΕΙΔΟΣ ΧΩΡΟΥ ΟΠΟΥ ΣΥΝΕΒΗΚΕ ΤΟ ΑΤΥΧΗΜΑ) |
| 15. | ΘΕΣΗ ΕΡΓΑΣΙΑΣ ΠΑΘΟΝΤΑ |
| 16. | ΦΥΣΗ ΚΑΚΩΣΗΣ ΕΞ ΑΙΤΙΑΣ ΤΟΥ ΑΤΥΧΗΜΑΤΟΣ |
| 17. | ΜΕΡΟΣ ΣΩΜΑΤΟΣ ΠΟΥ ΥΠΕΣΤΗ ΚΑΚΩΣΗ |
| 18. | ΑΠΟΚΛΙΣΗ (ΑΦΥΣΙΚΟ ΓΕΓΟΝΟΣ ΠΟΥ ΟΔΗΓΗΣΕ ΣΤΟ ΑΤΥΧΗΜΑ) |
| 19. | ΕΠΑΦΗ - ΤΡΟΠΟΣ ΤΡΑΥΜΑΤΙΣΜΟΥ ΠΑΘΟΝΤΑ |
| 20. | ΥΛΙΚΟΣ ΠΑΡΑΓΟΝΤΑΣ ΕΠΑΦΗΣ ΠΑΘΟΝΤΑ |
| 21. | ΗΜΕΡΕΣ ΠΟΥ ΧΑΘΗΚΑΝ ΕΞ ΑΙΤΙΑΣ ΤΟΥ ΑΤΥΧΗΜΑΤΟΣ – ΔΕΙΚΤΗΣ ΣΟΒΑΡΟΤΗΤΑΣ |

Στο Παράρτημα 1 που επισυνάπτεται, παρατίθενται σχόλια και παρατηρήσεις σε σχέση με τα στοιχεία που έχουν προκύψει από το Μηχανογραφημένο Σύστημα ή από άλλες πηγές, τα οποία αφορούν τις 21 πιο πάνω μεταβλητές και τα οποία περιλαμβάνονται σε 21 αντίστοιχους πίνακες του συνημμένου Παραρτήματος 2. Στο συνημμένο Παράρτημα 3 παρουσιάζονται αντίστοιχα διαγράμματα.

1. **ΣΚΟΠΟΣ**

Η παρούσα Έκθεση, η οποία δημοσιεύεται στην Ιστοσελίδα του ΤΕΕ, έχει σκοπό την ενημέρωση των ενδιαφερομένων, όπως των Εργοδοτών, των Εργοδοτουμένων, των Κοινωνικών Εταίρων και γενικότερα των Επαγγελματιών που δραστηριοποιούνται στον τομέα της Επαγγελματικής Ασφάλειας και Υγείας, για την εικόνα που διαμορφώθηκε κατά το έτος αναφοράς σε ότι αφορά τον απόλυτο αριθμό των ατυχημάτων, τη συχνότητα και τη σοβαρότητα τους, καθώς και την παροχή άλλων στοιχείων που χαρακτηρίζουν ένα ατύχημα.

Επίσης, η Στατιστική Ανάλυση των Ατυχημάτων αποτελεί για το ΤΕΕ ένα από τα πλέον σημαντικά εργαλεία που διαθέτει, στο πλαίσιο της προσπάθειας που καταβάλλει για στόχευση και προγραμματισμό των ενεργειών του, για την όσο το δυνατό πιο αποτελεσματική παρακολούθηση και διαχείριση των θεμάτων ασφάλειας και υγείας στους χώρους εργασίας.

**3. ΣΗΜΑΝΤΙΚΑ ΣΥΜΠΕΡΑΣΜΑΤΑ**

Από τη στατιστική ανάλυση των εργατικών ατυχημάτων που γνωστοποιήθηκαν στο ΤΕΕ κατά το 2022, προκύπτουν τα ακόλουθα σημαντικά συμπεράσματα:

***3.1. Αριθμός Ατυχημάτων και Δείκτης Ατυχημάτων (ΔΑ) για την περίοδο 2020 - 2022***

Σε συνέχεια της αναφοράς που γίνεται στην «Εισαγωγή» της παρούσας Έκθεσης σημειώνεται ότι κατά το έτος αναφοράς 2022 που ακολούθησε την διετία της πανδημίας του κορωνοϊού 2020 -2021 επαναδραστηριοποιήθηκαν σε πλήρη βαθμό όλες οι οικονομικές δραστηριότητες. Παρά το γεγονός αυτό ο αριθμός των ατυχημάτων που γνωστοποιήθηκαν κατά το έτος αυτό στο ΤΕΕ όπως και ο ΔΑ συνέχισαν την πτωτική πορεία της περιόδου 2020 – 2021.

Στους πίνακες που ακολουθούν φαίνονται συγκριτικά στοιχεία σε ότι αφορά τον αριθμό και το ποσοστό των ατυχημάτων, καθώς και του ΔΑ κατά τα έτη 2020, 2021 και 2022, στις κυριότερες οικονομικές δραστηριότητες.





***3.2. Αριθμός ατυχημάτων και Δείκτης Ατυχημάτων (ΔΑ) στον τομέα των Κατασκευών***

Κατά το έτος 2022 έχει παρατηρηθεί μείωση του ποσοστού των ατυχημάτων στον τομέα των Κατασκευών, σε σύγκριση με το σύνολο των ατυχημάτων σε όλες τις οικονομικές δραστηριότητες, από 19,5% σε 19,1% σε σύγκριση με το έτος 2021, ανατρέποντας την αυξητική τάση που παρατηρήθηκε κατά την περίοδο 2017 έως 2020, από 12,2%, σε 14,4%,15,4% και 21,5% αντίστοιχα.

Επίσης, στο τομέα των Κατασκευών, κατά το έτος 2022 σε σύγκριση με το έτος 2021 παρουσιάζεται ποσοστιαία μείωση του ΔΑ της τάξης του 9,6% (700,6 - 775,1), η οποία δεν υπερβαίνει την ποσοστιαία μείωση του μέσου όρου του ΔΑ 11,7% (332,6 - 376,6).

***3.3.* Ατυχήματα κατά επαρχία**

Το 2022 όπως και κατά το έτος 2021, σημειώνεται ο ιδιαίτερα ψηλός ΔΑ, που παρατηρήθηκε στην Επαρχία Αμμοχώστου (613,1), καθώς επίσης και ο σχετικά ψηλός ΔΑ στις Επαρχίες Πάφου (430,9) και Λεμεσού (430,1), σε σύγκριση με τον μέσο όρο (332,6). Σε ότι αφορά τον αριθμό των ατυχημάτων σημειώνεται ο σχετικά ψηλός αριθμός ατυχημάτων που συνέβηκαν στην Επαρχία Λεμεσού (485– 36,3%) σε σύγκριση με το επίσης υψηλό ποσοστό των 32,7% που καταγράφηκε κατά το 2021, καθώς επίσης και το χαμηλότερο ποσοστό ατυχημάτων που συνέβηκαν στην Επαρχία Αμμοχώστου (129 – 9,7%) σε σύγκριση με το ποσοστό των 8,9% που καταγράφηκε κατά το 2021.

***3.4. Ατυχήματα κατά μέγεθος υποστατικού***

Κατά το έτος 2022, παρατηρήθηκε ότι ο ΔΑ εξακολουθεί να παρουσιάζεται ψηλότερος από τον μέσο όρο (332,6), κατά σειρά στα υποστατικά όπου εργοδοτούνται πάνω από 500 άτομα (894,8), από 250 μέχρι 499 άτομα (534,7) και από 50 μέχρι 249 άτομα (454,3). Σημειώνεται επίσης, ο σχετικά χαμηλός ΔΑ, σε σύγκριση με τον μέσο όρο, που παρατηρείται σε υποστατικά όπου εργοδοτούνται από 10 έως 49 άτομα (261,0).

***3.5. Ατυχήματα κατά ηλικιακή ομάδα***

Όπως και κατά τα προηγούμενα έτη, στην ηλικιακή ομάδα 15 – 24 παρουσιάζεται σημαντικά ψηλότερος ΔΑ (434,7) σε σύγκριση με τις υπόλοιπες ηλικιακές ομάδες, αλλά και τον μέσο όρο (332,6).

***3.6.******Ατυχήματα λόγω πτώσης***

Όπως και κατά το έτος 2021, το 2022 στο σύνολο των οικονομικών δραστηριοτήτων, ένα σχετικά πολύ μεγάλο ποσοστό των ατυχημάτων τη τάξης του 30,0%, οφειλόταν σε πτώση είτε στο ίδιο επίπεδο είτε από ύψος. Το 2021 το ποσοστό αυτό ανερχόταν στο 30,5%.

Τα αντίστοιχα ποσοστά στον τομέα των κατασκευών ήταν επίσης ιδιαίτερα ψηλά, 31,4% σε σύγκριση με 38,0% κατά το έτος 2021.

Τμήμα Επιθεώρησης Εργασίας

**ΠΑΡΑΡΤΗΜΑ 1**

**ΣΧΟΛΙΑ - ΠΑΡΑΤΗΡΗΣΕΙΣ**

1. **Αρμόδιο Γραφείο - Επαρχία όπου συνέβηκε το ατύχημα (Πίνακας 1)**

Κατά το έτος 2022 γνωστοποιήθηκαν στα πέντε Επαρχιακά Γραφεία Επιθεώρησης Εργασίας συνολικά **1.335** ατυχήματα ως ακολούθως: Λεμεσού **485** (32,7%), Λευκωσίας **442** (30,8%), Λάρνακας **208** (14,5%), Πάφου **186** (13,1%), και Αμμοχώστου **128** (8,9%).

Σύμφωνα με τον αριθμό των εργοδοτουμένων κατά Επαρχία (Έρευνα Εργατικού Δυναμικού 2022, κατά τόπο διαμονής), οι ΔΑ κατά Επαρχία παρουσιάζονται ως εξής:

|  |  |  |  |
| --- | --- | --- | --- |
| **Επαρχία** | **Αριθμός**  **Εργοδοτουμένων** | **Αριθμός**  **Ατυχημάτων** | **Δείκτης Ατυχημάτων (ΔΑ)** |
| Λευκωσία | 158.825 | 391 | 246,2 |
| Λεμεσός | 112.759 | 485 | 430,1 |
| Λάρνακα | 66.042 | 146 | 221,1 |
| Πάφος | 42.700 | 184 | 430,9 |
| Αμμόχωστος | 21.040 | 129 | 613,1 |
| **ΣΥΝΟΛΟ** | **401.366** | **1.433** | **332,6** |

Στη βάση των πιο πάνω στοιχείων, φαίνεται ότι κατά σειρά, στις Επαρχίες Αμμοχώστου, Πάφου και Λεμεσού, ο ΔΑ παρουσιάζεται ψηλότερος από τον μέσο όρο (332,6), ενώ στις Επαρχίες Λευκωσίας και Λάρνακας χαμηλότερος. Κατά το έτος 2021 οι ΔΑ, κατά σειρά, είχαν ως ακολούθως: Αμμόχωστος 675,6, Πάφος 522,9, Λεμεσός 424,2, Λάρνακα 334,9, και Λευκωσία 288,2, με μέσο όρο ΔΑ το 376,6.

1. **Πρώτη πληροφόρηση για το ατύχημα (Πίνακας 2)**


Από τα στοιχεία του σχετικού πίνακα προκύπτει ότι η συντριπτική πλειοψηφία των ατυχημάτων κατά το έτος 2022 γνωστοποιήθηκε στο κάθε αρμόδιο Επαρχιακό Γραφείο του Τμήματος Επιθεώρησης Εργασίας (ΤΕΕ) από τις γνωστοποιήσεις (προφορικές ή γραπτές) των ίδιων των εργοδοτών **(96,6%)**. Ένα πολύ μικρό ποσοστό των ατυχημάτων ήρθε σε γνώση του ΤΕΕ μέσω των Υπηρεσιών Κοινωνικών Ασφαλίσεων **(1,3%)** και το υπόλοιπο ποσοστό **(2,1%)** μέσω άλλων πηγών.

1. **Μέγεθος Υποστατικού (Πίνακας 3)**

Από τα στοιχεία του σχετικού πίνακα φαίνεται ότι το μεγαλύτερο ποσοστό των ατυχημάτων (31,5%) συνέβηκε σε υποστατικά όπου απασχολούνταν από 50 μέχρι 249 πρόσωπα. Ακολουθούν τα υποστατικά με 1 μέχρι 9 πρόσωπα (29,2%) και τα υποστατικά με 10 μέχρι 49 πρόσωπα (27,2%).

Κατά το προηγούμενο έτος 2021 το μεγαλύτερο ποσοστό των ατυχημάτων (31,8%), συνέβηκε σε υποστατικά όπου απασχολούνταν από 1 μέχρι 9 πρόσωπα. Ακολουθούσαν τα υποστατικά με 50 μέχρι 249 πρόσωπα (30,0%) και τα υποστατικά με 10 μέχρι 49 πρόσωπα (27,9%).

Στον πίνακα που ακολουθεί φαίνεται ο αριθμός εργοδοτουμένων κατά μέγεθος υποστατικού, σύμφωνα με τα στοιχεία του Μητρώου Επιχειρήσεων 2021 της Στατιστικής Υπηρεσίας, καθώς επίσης και ο αντίστοιχος ΔΑ για τα έτη 2020 έως 2022.



Σύμφωνα με τα στοιχεία του πιο πάνω πίνακα, οι ψηλότεροι ΔΑ κατά το έτος 2022, παρουσιάστηκαν, κατά σειρά στις κατηγορίες υποστατικών όπου απασχολούνταν πέραν των 500 εργοδοτουμένων (894,8) και σε υποστατικά των 250 μέχρι 499 και 50 μέχρι 249 εργοδοτουμένων (534,7 και 454,3 αντίστοιχα) σε σχέση με τον μέσο όρο (332,6). Ακολουθούν τα υποστατικά με αριθμό εργοδοτουμένων 1 μέχρι 9 (268,9) και τέλος τα υποστατικά με αριθμό εργοδοτουμένων 10 μέχρι 49 (261,0).

Η μεταβολή του ΔΑ ανά μέγεθος υποστατικού κατά την τριετία 2020 - 2022 φαίνεται στον πίνακα που ακολουθεί:

|  |  |
| --- | --- |
| **Μέγεθος Υποστατικών** | **Μείωση / Αύξηση**  **Δείκτη Ατυχημάτων 2020 - 2022** |
| 1 - 9 | -18,7% |
| 10 – 49 | -31,2% |
| 50 - 249 | -25,3% |
| 250 – 499 | -17,3% |
| ≥500 | 59,7% |
| Σύνολο υποστατικών | -21,6% |

1. **Οικονομική Δραστηριότητα – Αριθμός Ατυχημάτων (Πίνακας 4)**

Σύμφωνα με τα σχετικά στοιχεία ο μεγαλύτερος αριθμός ατυχημάτων κατά το έτος 2022 συνέβηκε στον τομέα των Ξενοδοχείων – Εστιατορίων **(289 - 21,6%)**. Ακολουθούν οι τομείς των Κατασκευών **(255 – 19,1%)**,της Μεταποίησης **(236 - 17,7%)** και του Χονδρικού και Λιανικού Εμπορίου **(183 - 13,7%)**. Σημειώνεται η μικρή μείωση του ποσοστού των ατυχημάτων στον τομέα των Κατασκευών σε σχέση με το έτος 2021 (19,5%) καθώς επίσης η μικρή αύξηση που παρατηρήθηκε στον τομέα των Ξενοδοχείων - Εστιατορίων από 19,5 % κατά το έτος 2021 σε 21,6 % κατά το έτος 2022.

1. **Δείκτης Ατυχημάτων (ΔΑ) ανά Οικονομική Δραστηριότητα (Πίνακας 5)**

Σε ότι αφορά το ΔΑ, ο ψηλότερος Δείκτης για το έτος 2022, παρουσιάζεται στον Τομέα των Ορυχείων / Λατομείων **(1105,0)** και ακολουθούν οι τομείς των Ξενοδοχείων – Εστιατορίων **(877,3)**, της Μεταποίησης **(856,6)**, των Κατασκευών και **(700,6)** και της Παροχής Νερού / Επεξεργασίας Λυμάτων και Διαχείρισης Αποβλήτων **(627,5)**.

Σημειώνεται ιδιαίτερα η μείωση του ΔΑ κατά το έτος 2022, σε σύγκριση με το έτος 2021, στους τομείς των Ξενοδοχείων – Εστιατορίων (από 1083,5 σε 877,3), της Μεταφοράς και Αποθήκευσης (από 668,0 σε 559,7) και των Κατασκευών (από 775,1 σε 700,6).

1. **Φύλο Παθόντα (Πίνακες 6Α και 6Β)**

Το **74,9%** των ατυχημάτων συνέβηκε σε άνδρες και το υπόλοιπο **25,1%** σε γυναίκες. Σημειώνεται ότι τα αντίστοιχα ποσοστά απασχόλησης ήταν, σύμφωνα με την Έρευνα Εργατικού Δυναμικού 2022 της Στατιστικής Υπηρεσίας, 51,9% άνδρες και 48,1% γυναίκες και ο αντίστοιχος ΔΑ 480,5 και 173,3 (Σημ.: Μέσος Όρος 332,6).

Στον Πίνακα 6Β παρουσιάζεται ο ΔΑ τόσο στο σύνολο των εργαζομένων όσο και κατά φύλο για κάθε ξεχωριστό τομέα οικονομικής δραστηριότητας. Από τα στοιχεία του πίνακα φαίνεται ότι κατά το έτος 2022, όπως και κατά τα προηγούμενα έτη, στις πλείστες οικονομικές δραστηριότητες ο ΔΑ για τους άνδρες παρουσιάζεται ψηλότερος από τον αντίστοιχο για τις γυναίκες.

1. **Ηλικία Παθόντα (Πίνακες 7Α και 7Β)**

το έτος Το μεγαλύτερο ποσοστό των ατυχημάτων συνέβηκε στην ηλικιακή ομάδα 25 – 44 με **649** ατυχήματα (48,6%) και ακολουθούν οι ηλικιακές ομάδες των 45 – 64 με **531** ατυχήματα (39,8%) και των 18 – 24 με **131** ατυχήματα (9,8%). Ανάλογη ήταν η εικόνα σε ότι αφορά τη σειρά και τα ποσοστά, και κατά 2021.

Ο υψηλότερος ΔΑ παρουσιάζεται κατά σειρά στις ηλικιακές ομάδες 15 - 24 **(434,7)**, 45 - 64 **(360,1)** και ακολουθούν οι ηλικιακές ομάδες 25 - 44 **(302,5)** και65+ **(236,5)**.

1. **Επάγγελμα Παθόντα (Πίνακας 8)**

Το μεγαλύτερο ποσοστό των ατυχημάτων κατά το έτος 2022, όπως και κατά το έτος 2021, συνέβηκε στην ομάδα των ανειδίκευτων εργατών **(39,2%)** και ακολουθεί η ομάδα των ειδικευόμενων τεχνιτών με ποσοστό **(19,8%)**.

1. **Υπηκοότητα Παθόντα (Πίνακας 9)**

Το **64,0%** των ατυχημάτων κατά το έτος 2022, συνέβηκε σε Κύπριους, το **23,0%** σε πολίτες άλλων Κρατών Μελών της Ευρωπαϊκής Ένωσης (Ε.Ε.) και το υπόλοιπο **13,0%** σε αλλοδαπούς εκτός Ε.Ε.. Λαμβάνοντας υπόψη τον αντίστοιχο αριθμό εργοδοτουμένων (στοιχεία από την Έρευνα Εργατικού Δυναμικού 2022 της Στατιστικής Υπηρεσίας), ο ΔΑ κατά υπηκοότητα παρουσιάζεται ως εξής:

|  |  |  |  |  |
| --- | --- | --- | --- | --- |
| **Υπηκοότητα** | **Αριθμός**  **Ατυχημάτων** | **Αριθμός Εργοδοτούμενων** | **Δείκτης Ατυχημάτων** | |
| Κύπριοι | 855 | 309.517 | 276,2 | (311,3) |
| Πολίτες άλλων Κρατών Μελών Ε.Ε. | 307 | 46.309 | 662,9 | (832,3) |
| Αλλοδαποί εκτός Ε.Ε. | 173 | 45.540 | 379,9 | (365,9) |
| **ΣΥΝΟΛΟ / ΜΕΣΟΣ ΟΡΟΣ** | **1.335** | **401.366** | **332,6** | **(376,6)** |

***Σημ.:*** *Στην παρένθεση εμφανίζονται τα αντίστοιχα στοιχεία για το έτος 2021*

Σύμφωνα με τα πιο πάνω στοιχεία, ο ΔΑ που συνέβηκαν σε Κύπριους εργοδοτούμενους, παρουσιάζεται χαμηλότερος από τον μέσο όρο **(276,2)**, σε αντίθεση με τον ΔΑ για τους αλλοδαπούς εργοδοτούμενους που προέρχονται από χώρες εκτός Ε.Ε που εμφανίζεται ελαφρώς υψηλότερος από τον μέσο όρο **(379,9)** και τους εργοδοτούμενους που προέρχονται από άλλα Κράτη Μέλη της Ε.Ε. που παρουσιάζεται αρκετά ψηλότερος από τον μέσο όρο **(662,9)**.

1. **Ώρα ατυχήματος (Πίνακας 10)**

Από τα σχετικά στοιχεία φαίνεται ότι τα περισσότερα ατυχήματα συνέβηκαν κατά τη χρονική περίοδο από 10:00 – 10:59 π.μ. (**159** ατυχήματα 11,9%) και ακολουθούν τα ατυχήματα που συνέβηκαν κατά τη χρονική περίοδο από 11:00 – 11:59 π.μ. (**157** ατυχήματα 11,8%).

Κατά τη χρονική περίοδο 08:00 – 11:59 π.μ. συνέβηκε το **41,6**% των ατυχημάτων.

1. **Ημέρα ατυχήματος (Πίνακας 11)**

Τα ατυχήματα κατανέμονται στις 5 εργάσιμες καθημερινές μέρες της εβδομάδας κατά ένα ίδιο περίπου ποσοστό που κυμαίνεται από **15,0%** έως **18,6%** σε αντίθεση με το Σάββατο **(8,7%)** και την Κυριακή **(6,9%)**.

1. **Μήνας ατυχήματος (Πίνακας 12)**

Η κατανομή των ατυχημάτων κατά μήνα ποικίλει με το μεγαλύτερο ποσοστό να έχει γνωστοποιηθεί κατά τους μήνες Μάιο **(11,6%)**, Σεπτέμβριο **(10,0%)**, και Ιούλιο **(9,9%)**, ενώ τα λιγότερα ατυχήματα γνωστοποιήθηκαν κατά τους μήνες Ιανουάριο **(5,2%)**, Δεκέμβριο και Φεβρουάριο **(6,7%)**.

1. **Καθεστώς απασχόλησης Παθόντα (Πίνακας 13)**

Από τα 1.335 εργατικά ατυχήματα που συνέβησαν το 2022, τα 1.332 αφορούσαν εργοδοτούμενους σε μόνιμη ή έκτακτη απασχόληση, 1 αφορούσε συμβοηθούμενο μέλος οικογένειας και 2 αφορούσαν καταρτιζόμενους / μαθητευόμενους.

1. **Εργασιακό περιβάλλον (Πίνακας 14)**

Το μεγαλύτερο ποσοστό ατυχημάτων κατά το 2022 συνέβηκε, όπως και κατά το 2021, σε χώρους τριτογενών δραστηριοτήτων όπως γραφεία, χώρους ψυχαγωγίας κ.λπ. **(34,8%)**. Ακολουθούν τα ατυχήματα σε χώρους βιομηχανικών εγκαταστάσεων **(23,7%),** τα ατυχήματα σε χώρους εργοταξίων και λατομείων **(21,2%)**, και τα ατυχήματα σε δημόσιους χώρους **(14,2%)**. Αθροιστικά τα ατυχήματα στους τέσσερεις αυτούς χώρους αφορούν το **93,9%** του συνόλου των ατυχημάτων.

1. **Θέση εργασίας Παθόντα (Πίνακας 15)**

Σύμφωνα με τα σχετικά στοιχεία, το **70,6%** των ατυχημάτων αφορούσε ατυχήματα που συνέβηκαν ενώ ο εργοδοτούμενος βρισκόταν στη συνήθη θέση εργασίας του, ενώ ένα επίσης μεγάλο ποσοστό **29,0%** συνέβηκε σε περιστασιακή ή κινητή θέση εργασίας. Διευκρινίζεται ότι στην κατηγορία «περιστασιακή ή κινητή θέση εργασίας» συμπεριλαμβάνονται και όλες οι θέσεις εργασίας σε εργοτάξια.

1. **Φύση Κάκωσης εξαιτίας του ατυχήματος (Πίνακας 16)**

Μεγάλο ποσοστό των ατυχημάτων της τάξης του **86,8%** είχε ως αποτέλεσμα τραυματισμό που αφορούσε, κατά σειρά, (α) τραύματα και επιφανειακές κακώσεις **(42,8%)**, (β) κατάγματα **(28,2%)** και (γ) εξαρθρήματα, διαστρέμματα και εξαρθρώσεις **(15,8%)**. Οι ακρωτηριασμοί καταλαμβάνουν ένα πολύ μικρό ποσοστό του συνόλου των περιπτώσεων **(1,7% = 23 ατυχήματα σε σύνολο 1.335)**. Ωστόσο τα ατυχήματα αυτά προκαλούν απουσίες μεγάλου χρονικού διαστήματος από την εργασία, λόγω της σοβαρότητας του τραυματισμού (πρόκληση ολικής ή μερικής ανικανότητας και μόνιμης ή μεγάλης διάρκειας αποχής από την εργασία).

1. **Μέρος σώματος που υπέστη κάκωση (Πίνακας 17)**

Ένα πολύ μεγάλο ποσοστό των ατυχημάτων **(70,4%)** αφορούσε τραυματισμούς στα άνω ή κάτω άκρα και ακολουθούν με ένα πολύ μικρότερο ποσοστό **(6,9%)** οι τραυματισμοί στην κεφαλή και με ποσοστό **(6,7%)** οι τραυματισμοί σε ολόκληρο το σώμα και πολλά σημεία του σώματος.

1. **Απόκλιση (αφύσικο γεγονός που οδήγησε στο ατύχημα) (Πίνακας 18)**

Από το σύνολο των 1.335 ατυχημάτων που γνωστοποιήθηκαν κατά το έτος 2022, **871** ατυχήματα, δηλαδή ποσοστό **65,2%**, προκλήθηκαν είτε (α) λόγω ολίσθησης ή παραπατήματος του θύματος που οδήγησε σε πτώση **(469 - 35,1%)** ή (β) από απώλεια ελέγχου του μηχανήματος, μέσου μεταφοράς κ.λπ., **(402 - 30,1%)**.

1. **Επαφή – Τρόπος τραυματισμού Παθόντα (Πίνακας 19)**

Το μεγαλύτερο ποσοστό των ατυχημάτων **35,5%** προέκυψε ως αποτέλεσμα οριζόντιας ή κατακόρυφης πρόσκρουσης του θύματος, ενώ κινείτο, με σταθερό αντικείμενο, ένα ποσοστό της τάξης του **23,0%** από επαφή με οξύ, αιχμηρό, τραχύ ή αδρό υλικό παράγοντα και ένα άλλο ποσοστό της τάξης του **21,9%** από πλήγμα από κινούμενο αντικείμενο ή σύγκρουση με κινούμενο αντικείμενο.

**19Α Κατακόρυφη πρόσκρουση – πτώση από ύψος (Πίνακας 19Α)**

Αναλύοντας τα ατυχήματα που προέκυψαν ως αποτέλεσμα κατακόρυφης πρόσκρουσης του θύματος σε σταθερό αντικείμενο λόγω πτώσης από ύψος και όπως φαίνεται σχετικά στον Πίνακα 19Α, η εικόνα έχει ως εξής:

**(α) Όλοι οι τομείς οικονομικής δραστηριότητας**

Από το σύνολο των 1.335 ατυχημάτων, **401** ατυχήματα, δηλαδή ποσοστό **30,0%**, αφορούσαν ατυχήματα που προέκυψαν λόγω πτώσης, από τα οποία τα **210** **(52,4%)** αφορούσαν πτώση στο ίδιο επίπεδο και τα υπόλοιπα **191** **(47,6%)** αφορούσαν πτώση από ύψος.

Από το σύνολο των **191** ατυχημάτων που αφορούσαν πτώση από ύψος, **135** **(70,7%)** αφορούσαν πτώση από ύψος μικρότερο των 2 μέτρων και **56** ατυχήματα **(29,3%)** πτώση από ύψος ίσο ή μεγαλύτερο των 2 μέτρων.

Πιο συγκεκριμένα, τα περισσότερα από τα **135** ατυχήματα που αφορούσαν πτώση από ύψος μικρότερο των 2 μέτρων, συνέβηκαν, κατά σειρά, λόγω πτώσης από κλιμακοστάσιο **44 (32,6%)** και λόγω πτώσης από φορητή κλίμακα **21 (15,6%)**.

Σε ότι αφορά τα **56** ατυχήματα που αφορούσαν πτώση από ύψος ίσο ή μεγαλύτερο των 2 μέτρων, τα περισσότερα συνέβηκαν, κατά σειρά, λόγω πτώσης από φορητή κλίμακα **19 (33,9%)** και από ικρίωμα **9 (16,1%)**.

**(β) Τομέας Κατασκευών**

Από το σύνολο των **255** ατυχημάτων που συνέβηκαν στον τομέα των κατασκευών, **80** ατυχήματα, δηλαδή ποσοστό **31,4%** αφορούσαν ατυχήματα που προέκυψαν λόγω πτώσης, από τα οποία **20** **(25,0%)** αφορούσαν πτώση στο ίδιο επίπεδο και **60 (75,0%)** πτώση από ύψος.

Από το σύνολο των **60** ατυχημάτων που αφορούσαν πτώση από ύψος, **30** ατυχήματα **(50,0%)** αφορούσαν πτώση από ύψος μικρότερο των 2 μέτρων και **30 (50,0%)** πτώση από ύψος ίσο ή μεγαλύτερο των 2 μέτρων.

Πιο συγκεκριμένα, τα περισσότερα από τα **30** ατυχήματα που αφορούσαν πτώση από ύψος μικρότερο των 2 μέτρων, συνέβηκαν, κατά σειρά, λόγω πτώσης, από φορητή κλίμακα **10 (33,3%)**, από ικρίωμα **5 (16,7%)** και από κλιμακοστάσιο και ανοίγματα **4 (13,3%)** αντίστοιχα.

Σε ότι αφορά τα **30** ατυχήματα που αφορούσαν πτώση από ύψος ίσο ή μεγαλύτερο των 2 μέτρων, αυτά συνέβησαν κατά σειρά λόγω πτώσης από ικρίωμα **9 (30,0%)** και από φορητή κλίμακα **7 (23,3%)**.

1. **Υλικός παράγοντας επαφής Παθόντα (Πίνακας 20)**

Το μεγαλύτερο ποσοστό των ατυχημάτων **(31,2%)** προέκυψε ως αποτέλεσμα επαφής του θύματος με σημεία κτηρίων, κατασκευών ή επιφανειών, ένα μικρότερο ποσοστό **(17,9%)**, λόγω επαφής με υλικά, αντικείμενα, προϊόντα κ.λπ. και ένα άλλο ποσοστό **(11,4%)** ως αποτέλεσμα επαφής με χερσαία οχήματα.

1. **Ημέρες που χάθηκαν εξαιτίας του ατυχήματος - Δείκτης Σοβαρότητας (Πίνακας 21)**

Οι μέρες απουσίας από την εργασία λόγω ατυχήματος χαρακτηρίζουν τη σοβαρότητα του ατυχήματος.

Στον σχετικό Πίνακα 21 φαίνεται ο μέσος όρος των ημερών απουσίας κατά οικονομική δραστηριότητα, για τα ατυχήματα που γνωστοποιήθηκαν στο Τμήμα Επιθεώρησης Εργασίας κατά το έτος 2022, καθώς επίσης και τα αντίστοιχα για τα έτη 2021 και 2020. Σύμφωνα με τα στοιχεία αυτά, ο μέσος όρος των ημερών απουσίας στο σύνολο των οικονομικών δραστηριοτήτων κατά το έτος 2022 ήταν **26,** ελαφρώς μειωμένος σε σύγκριση με τα δύο προηγούμενα έτη 2021 **(27)** και 2020 **(26)**. Όπως φαίνεται στο σχετικό Διάγραμμα 21, σε ότι αφορά τις πιο σημαντικές οικονομικές δραστηριότητες, ο μέσος όρος ημερών απουσίας για το 2022 κυμαίνεται από 21 μέχρι 29 ημέρες. Η σοβαρότητα των ατυχημάτων, κατά σειρά, στις εν λόγω οικονομικές δραστηριότητες για τα έτη 2020 - 2022 παρουσιάζεται στον πιο κάτω πίνακα.

|  |  |  |  |
| --- | --- | --- | --- |
| **ΤΟΜΕΙΣ ΟΙΚΟΝΟΜΙΚΩΝ ΔΡΑΣΤΗΡΙΟΤΗΤΩΝ** | ***ΜΕΣΟΣ ΟΡΟΣ ΗΜΕΡΩΝ ΑΠΟΥΣΙΑΣ*** | | |
| **2022** | **2021** | **2020** |
| * Μεταποίηση | 29 | 29 | 27 |
| * Κατασκευές | 27 | 28 | 32 |
| * Μεταφορά και Αποθήκευση | 21 | 27 | 22 |
| * Χονδρικό και λιανικό εμπόριο | 22 | 21 | 25 |
| * Ξενοδοχεία και Εστιατόρια | 23 | 21 | 21 |

Σε ότι αφορά τους βασικούς τομείς οικονομικής δραστηριότητας που φαίνονται στον πίνακα πιο πάνω, κατά το έτος αναφοράς, σε σύγκριση με το προηγούμενο έτος 2021, παρατηρείται αύξηση του μέσου όρου των ημερών απουσίας σε δύο μόνο τομείς τουΧονδρικού και Λιανικού Εμπορίου (από 21 σε 22 ημέρες) και των Ξενοδοχείων και Εστιατορίων (από 21 σε 23 ημέρες). Μείωση παρατηρείται στους τομείς της Μεταφοράς και Αποθήκευσης (από 27 σε 21 ημέρες) και των Κατασκευών (από 28 σε 27 ημέρες), ενώ στο τομέα της Μεταποίησης δεν παρατηρείται μεταβολή του μέσου όρου των ημερών απουσίας.

-------------------------------------------------------

**ΠΑΡΑΡΤΗΜΑ 2**

**ΠΙΝΑΚΕΣ**

















































**ΠΑΡΑΡΤΗΜΑ 3**

**ΔΙΑΓΡΑΜΜΑΤΑ**

